**טיול ז'-ח' 2015**

**חוזרים למקורות- מסע בלתי אמצעי בעקבות הנבטים**

טיול ז'-ח' הינו מסורת תנועתית ארוכת שנים שמטרתה העיקרית היא יצירת מסגרת ייחודית לשכבות גיל אלו והעצמתם במסגרת התנועתית. **הטיול נערך ב 9-10/1/2015 באזור המכתש הקטן**.

סיפורם של הנבטים מעניין מאוד גם בפני עצמו וגם מעניין לראות מה אנחנו יכולים ללמוד מהנבטים על חיינו היום- איך חיו כקבוצה? על הערבות ההדדית בין הנבטים, על הדאגה לשונה ולחלש יותר.

הנבטים- נוודים שהלכו בדרכים והעבירו סחורות בין ארצות, לאורך השנים הרבה עמים ואימפריות ניסו לשלוט בנבטים אך ללא הצלחה, בטיול השנה נעסוק גם בסיפורם של הנוודים המעניינים.

טיול ז'- ח', כמו יתר המפעלים, משתלב בתוכנית ההדרכה השנתית ומהווה במה לקידום תהליכים קבוצתיים בשכבות בגיל הבוגרות של השכבה הצעירה לקראת כניסתם למעגל השכב"ג והצוות, בטיול ההדרכה מתייחסת לנושא הטיול- חוזרים למקורות, ובנוסף בהתייחסות לשכבות לשלב ההתפתחות שלהם בציר השנתי.

**מטרות הטיול:**

1. יצירת חוויה משמעותית ברמה האישית, הקבוצתית והשכבתית.
2. יצירת במה לחיבור בין חניכים מאותו היישוב ובין ישובים, והזדמנות להעצמת חניכים.
3. העלאת רמת ההדרכה ופיתוח מסוגלות השטח בקרב החניכים.
4. גיבוש והכנה השכבות לקראת המשך שנת פעילות משמעותית בתנועה.

פרטים נוספים:

**לו"ז הטיול:**

|  |  |  |
| --- | --- | --- |
| **זמן** | **שישי 9/1** | **שבת10/1** |
| בוקר- צהרים | יציאה מסניפים | א.בוקר |
| תחילת פעילות דרך | יציאה למסלולים |
| צהרים- אחה"צ | סיום פעילות דרך והגעה לחניון "מעלה עלי" | מסלולי טיול |
| סיום מסלולי טיול עד השעה 16:00 |
| נסיעה ליישובים |
| ערב | א.ערב וקבלת שבת | הגעה בטוחה ליישובים |
| ערב חברתי |  |

**חניון לילה:**

הטיול נערך באזור המכתש הקטן, חניון הלילה בו נלון לאורך הטיול הינו חניון "מעלה עלי" אשר מצא מעל המכתש הקטן.

**מסלולי הטיול-**

1. חוצה מכתש קטן- ממעלה עלי לפתח מכתש.
2. מעלה עקרבים.
3. נחל גוב.

כחלק מהמטרות השנתיות של תנועת הנוער מסלולי טיול אלה מותאמים לשכבות הגיל ולתהליך השנתי, המסלולים הינם מאתגרים ברמה האישית ועם זאת מלאים בחוויה ובעניין.

**דגשים לוגיסטיים חשובים:**שעות ההסעה המדויקות יפורסמו לאחר סגירת ההרשמה, יש להתכונן ליציאה מוקדמת בבוקר יום שישי.

* שטח החניון ללא קליטה סלולארית-אנו מצוידים באמצעי תקשורת חלופיים.

**הורים מלווים והורים מבשלים:**

**אנו זקוקים לכם! כמו בטיולי התנועה האחרים, אנו זקוקים להורים מתנדבים לליווי הטיול ולעזרה בבישול!!**

**מגז האוויר:**

* + - 1. אנו מטיילים בתקופה לא צפויה לכן מראש אזור הטיול נמצא באזור בו הסיכוי לירידת גשמים הוא נמוך יותר, אם בכל זאת תנאי מזג האוויר לא יאפשרו יציאה לטיול הטיול ידחה לסופ"ש שלאחר מכן בתאריכים 16-17/1/2015 כפי שמופיע בתוכנית השנתית של תנועת הנוער, אנא היערכו לכך בהתאם.

**עלויות-חניכים:**

העלות כוללת- הסעות, רפואה ואבטחה, מזון, ציוד טכני, ציוד בטיחות, מנהלות, הכנת סגל וחוברת הדרכה:

אח ראשון : 330 ₪

אח שני: 300 ₪

אח שלישי: 270 ₪

ההרשמה פתוחה במערכת minipay בלבד ונסגרת ב28/12.. לא תתאפשר הרשמה מאוחר יותר!!

**רשימת ציוד נדרשת לחניכים:**

* 3 ליטר מים.
* כובע.
* שק שינה.
* בגדים חמים – מאד קר בלילה!!!
* אוהל.
* כלי רחצה.
* נעלי הליכה סגורות.
* תיק הליכה קטן ונוח.
* חולצה כחולה.
* נייר טואלט.
* אוכל עד ערב היום הראשון.

**רשימת ציוד יישובי לטיול:**

* ג'ריקן מים 5 ליטר על כל 7 חניכים.
* ציוד הדרכה כנדרש להעברת הפעילויות.

**בציפייה לטיול מוצלח ומשמעותי לכולם!**

**צוות סניף מתן**